af en fr ne de nl nl en en af nl en nl nl af en af af af nl af af af af nl af nl af af af af af af en de af af nl nl af nl en en en en fr it en af fr en en nl fr et en af fr nl en nl fr af en af fr af en af fr nl en af fr de en af nl es af nl en nl nl en af en en en en
Uitstaande program vir 10de Klassique! – DieHoorn
13 vertonings • Spesiale pakket beskikbaar
Die eerste Klein Karoo Klassique is in 2009 op Oudtshoorn aangebied. Dié eerste fees, die
inisiatief van die plaaslike sakeman Nic Barrow, is saam met Barrow deur ’n geesdriftige groep inwoners van Oudtshoorn gereël.
DIE tiende Klein Karoo Klassique wat van 9 tot 12 Augustus op Oudtshoorn aangebied word, bied tien hoofuitvoerings aan in die NG Moederkerk, met drie laataandkonserte by Die Windpomp op dieselfde terrein.
’n Spesiale pakketaanbod vir al 10 hoofuitvoe­rings teen net R900 – ’n besparing van R400 (30%) – is nog by Computicket beskikbaar (Klassique Pakket). Volgens Hugo Theart, waarnemende uitvoe­rende hoof van Kunste Onbeperk, aanbieder van
Klein Karoo Klassique, is die aanvraag na dié pakkette groot en sal feesgangers wat daarin belang stel, moet gou speel.
Die tien hoofuitvoerings by die fees vanjaar is:
• MISA, ’n nuwe mis met ’n Suid-Afrikaanse invloed, met musiek gekomponeer deur Antoni Schonken. Antjie Krog skryf die teks en Marthinus Basson behartig die regie, met voorlesings deur Krog en soliste van die Kaapse Operakoor.
• The New Old – Die nuutheid van oudheid met twee nuwe Suid-Afrikaanse komposisies, onderskeidelik van Clare Loveday en Arthur Feder, spesiaal gekomponeer vir die trio-kombinasie van klavier (Mareli Stolp), viool (Waldo Alexander) en klarinet (Morné van Heerden).
• Tuur Florizoone, ’n Vlaamse trekklavierspeler, bekend vir die flair waarmee hy speel, in ’n program met werke wat oor verskeie genres strek.
• Soirée Musicale met André Schwartz (tenoor) en Lynelle Kenned (sopraan), begelei deur Melissa van der Spuy, met van die gewildste musiek uit musiekspele, operettes en operas.
• Night at the Opera met die Charl du Plessis Trio (Du Plessis op klavier, Werner Spies op kontrabas en Peter Auret op tromme) wat aan operamusiek ’n eiesoortige jazz-kinkel gee.
• Die ATKV-Afsluitingskonsert met Cecilia Rang­wanasha en Hlengiwe Mkhwanazi, ATKV Muziqanto-wenners, begelei deur Sulayman Human, in ’n program van bekende operaduette.
• Die befaamde Odeion-strykkwartet span kragte saam met die pianis Albie van Schalkwyk en gehore kan uitsien na musiek uit die laat Romantiese tydperk van onder andere Leoš Janáček en César Franck.
• Die Boulevard Harmoniste, ’n sesstem-a-capella-groep, het deur die jare bekendheid ver-werf vir hul uiteenlopende repertoire – van klas- siek tot ligter en volksmusiek asook Amerikaanse spirituele werke.
• Sulayman Human, ’n boorling van Oudtshoorn en nou ’n bekroonde pianis, en die jong fluitspeler Myles Roberts vertel hul eie stories terwyl hulle gehoorlede op ’n musikale wêreldreis neem.
• Janelle Visagie (sopraan) en José Dias (pianis), wenners van 2018 se kykNET Fiësta vir die beste prestasie in klassieke musiek, bring ’n Franse geur na Oudtshoorn met La Bonne Chanson: Die Franse kunsliederskat.
Kaartjies vir die 10 vertonings is te koop by Computicket of Shoprite/Checkers.
Ná die sukses van die eerste restaurant-teaterervaring by Die Windpomp by verlede jaar se Klassique, word die volgende laataandkonserte (om 21:00) daar aangebied:.
• Die viool-duo van Ellani de Jager en Donné de Kock, oftewel The Grey, op Donderdag 9 Augustus. Dié viool-duo het al wêreldwyd opgetree. Hulle musiek word gekenmerk deur ’n vermenging van oud en nuut, met klassieke musiek uit ’n wye reeks genres, waaronder pop, rock en ballades.
• Brathew van Schalkwyk (klavier), Jesse Julies (saxofoon en sang) en Naledi Masilo (sang) op Vrydag 10 Augustus met Another Evening of Jazz.
• José Dias (klavier) op Saterdag, 11 Augustus met een van die belangrikste klavier-meesterstukke, 24 Preludes Op.28 by Frédéric Chopin.
Kaartjies vir die drie konserte by Die Windpomp kos R90 en is slegs by Kunste Onbeperk se kantoor in Die Neelsie (Jan van Riebeeckweg 217, Oudtshoorn) of by 044 203 8600 beskikbaar. Kaartjies na die vertonings, sluit nie aandete in nie.
Eet- en drinkgoed sal elke dag tussen 11:00 en 19:00 by Die Windpomp te koop wees terwyl aand­etes vanaf 19:00 bedien word.
• Meer by www.klassique.co.za
OKSK-uitstalling in CP Nel Museum luisterryk geopen
February 20, 2017February 20, 2017
Deur Garnett Wicomb Die pragtige uitstalling van memorabilia van die destydse Onderwyskollege Suid Kaapland (OKSK) in die Rembrandtsaal van...
300 liter diesel in die pad ná botsing
September 6, 2018September 6, 2018
Deur Angelique Erasmus SOWAT 300 liter diesel het Dinsdag op die hoek van Voortrekkerweg en Randstraat op die pad...
December 19, 2016December 20, 2016
Foto verskaf ’n Mitsubishi Pajero het Saterdagoggend in die riooldam by die Oudtshoorn Rioolplaas beland en is die middag...
Oudtshoorniete wil Maandag dorpsingange blokkeer
October 27, 2017October 27, 2017
‘N GROEP Oudtshoorniete beoog om Maandag die ingange na Oudtshoorn met voertuie te blokkeer as ‘n simbool van vreedsame...
Merkwaardige Marie word 101
January 24, 2017January 25, 2017
“DIT is darem baie oud.” Dit was Sondagoggend die rustige reaksie van Marie van der Merwe van Tuishuis toe sy...
Eden loods herwinningsprojek by die Tiep
January 27, 2017January 27, 2017
Die Eden Distriksmunisipaliteit gaan ’n herwinningsprojek by die Oudtshoorn-stortingsterrein (Tiep) begin. Van die mense wat op die stortingsterrein bedrywig...
Nog foto’s van hoe die Swartbergpas nou lyk
April 17, 2017April 17, 2017
Die foto’s geneem deur Wilmar Matthee van Oudtshoorn net na Tweede Water op die Swartbergpas wys dat dit...
Senior weermagoffisiere weer vlugtig in hof
November 8, 2018November 8, 2018
Deur Garnett Wicomb DIE saak teen twee senior weermagoffisiere wat tereg staan op klagtes dat hulle die Oudts­hoorn Polisiekantoor...
La Plume-venue gekies vir Absa-embleembekendstellingRotariërs bemark Pierewiet Kleuterskool, vier Mandeladag
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details